Όχι, δεν έγινε πρωθυπουργάρα ο Κυριάκος Μητσοτάκης - 3pointmagazine\nΑν κάτι θα ξεπεράσει όλο αυτό που ζούμε με τις μεγαλουπόλεις φαντάσματα, είναι να δούμε μετά τον κορωνοϊό, πληγωμένο τον νεοφιλελευθερισμό, αλλά ανεβασμένο τον Μητσοτάκη.\nΑντί να χρεωθεί ο ίδιος και το κόμμα του τη διάλυση του εθνικού συστήματος υγείας, θα τον γράφει υπεύθυνο ηγέτη ο Πρετεντέρης, θα τον αποκαλεί εθνάρχη ο Πορτοσάλτε και θα ακολουθούν πόσοι άλλοι, που θα εξυμνούν ότι την κρίσιμη ώρα έβαλε στην άκρη πίστη και πιστεύω. Ήδη φιλοτεχνείται το αφήγημα για την επόμενη μέρα και ας βρίσκεται μπροστά μας ακόμη η μεγάλη ανηφόρα όπου θα φανεί πραγματικά πόσα απίδια χωρά ο σάκος.\nΔίνουν και παίρνουν οι φιλοφρονήσεις μετά το διάγγελμα για τον ιό, ακόμη και από μία μερίδα του λεγόμενου προοδευτικού κόσμου, η οποία του βγάζει το καπέλο, επειδή είπε τα μισά από τα αυτονόητα που έπρεπε να είχε πει κι αποφασίσει μέρες νωρίτερα. Τα υπόλοιπα θα τα εκμυστηρευτεί αφού καταγραφούν άλλα 300 κρούσματα.\nΟι δε δεξιοί επικρότησαν νωρίτερα μαζικά την απόφαση για τις κλειστές εκκλησίες, στις οποίες όμως θα συνεχίσουν να γίνονται προσευχές, έστω και κατά μόνας. Λάικ και καρδούλες στην Καθημερινή αντικατέστησαν στις αντιδράσεις τα “έλεος” για τις αλλαγές στα παρωχημένα μαθήματα θρησκευτικών στα σχολεία προ διετίας-τριετίας.\nΓι’ αυτό λοιπόν, έχει μεγάλη σημασία παρότι θέλει να περάσει στον κόσμο ότι η επικαιρότητα δεν σηκώνει πολιτική κουβέντα, ν’ ακούγεται η πραγματικότητα πιο δυνατά από τα παλαμάκια της Μαρέβας. Οι νοσοκόμοι και οι γιατροί δεινοπαθούν λόγω των πολιτικών που ενίσχυαν τις ιδιωτικές κλινικές και αποδυνάμωναν τις δημόσιες, τα έδιναν στους επιχειρηματίες και αφαιρούσαν κρεβάτια από νοσοκομεία της χώρας.\nΑυτές τις ημέρες που γίναμε καταναλωτές αντισηπτικών, ας μην αγοράσουμε έτσι εύκολα και την υποκριτική στροφή της ΝΔ στο δημόσιο σύστημα υγείας, που τόσο πολύ υποβάθμισε με αποτέλεσμα τώρα να μην υπάρχουν τα αναγκαία. Και εάν στην πρώτη περίπτωση, η καταναλωτική βουλιμία συγχωρείται γιατί υπάρχει έστω ένα όφελος για την υγεία, στη δεύτερη μιλάμε ξεκάθαρα για πλάτες σε κάθε θανατηφόρα επιδημία που μας χτυπά την πόρτα, αλλά και σε κάθε κυβέρνηση, εξουσία, που θέλει να εκμεταλλευτεί εκατομμύρια κόσμο, για να βάλει δισεκατομμύρια στις τσέπες.\nδημόσιο σύστημα υγείαςκυβέρνησηΚυριάκος ΜητσοτάκηςΝέα Δημοκρατία\nΆρον – άρον μαζεύει η κυβέρνηση την ΚΥΑ ενίσχυσης των εφημερίδων μετά το φιάσκο με το Μακελείο


Κάν' το όπως η Βίκυ Καγιά: Το statement πουκάμισο που θα φορέσουμε την άνοιξη\nΠουκάμισα στην ντουλάπα σου υπάρχουν αμέτρητα όμως τι θα έλεγες για ένα πουκάμισο με statement αισθητική; Εκείνα δηλαδή που θα μεταμορφώσουν ακόμη και το πιο basic outfit σε κομψό και εκλεπτυσμένο χωρίς να ξοδέψεις άπειρο χρόνο στο styling. Ένα τέτοιο φόρεσε η fashion expert Βίκυ Καγιά δίνοντάς μας την τέλεια έμπνευση για την άνοιξη.\nΌταν μιλάμε για statement πουκάμισα αναφερόμαστε σε εκείνα που ξεχωρίζουν για τις ιδιαίτερες λεπτομέρειες τους. Και σε αυτή την περίπτωση για πουκάμισα με ογκώδη μανίκια (ή αλλιώς puff-sleeve shirts) που αποπνέουν ρομαντισμό και θηλυκότητα. Είναι μία τάση που ξεκίνησε την άνοιξη του 2018 και συνεχίστηκε στις Fall/Winter 2020 συλλογές των Rodarte, Miu Miu και Gabriela Hearst Fall. Παρατηρώντας ωστόσο τις εμφανίσεις των πιο stylish γυναικών μήπως τα συγκεκριμένα πουκάμισα ήρθαν για να μείνουν;\nΗ Βίκυ Καγιά το επιβεβαιώνει περίτρανα με τη νέα της εμφάνιση. Το μοντέλο και παρουσιάστρια επέλεξε ένα γαλάζιο πουκάμισο με φουσκωτά μανίκια Louis Vuitton το οποίο συνδύασε με κλασικό τζιν σε ίσια γραμμή. Και τι χρειάζεται για να ολοκληρωθεί η παραπάνω εμφάνιση;\nΜα φυσικά, loafers. Τα μοκασίνια της Βίκυς ολοκλήρωσαν πολύ σωστά αυτό το ανεπιτήδευτα κομψό outfit. Ένα ζευγάρι μαύρα μοκασίνια που ταιριάζουν με όλα, είναι άνετα και θα τα φορέσεις τους ανοιξιάτικους μήνες.\nΤα stylish καρέ μαλλιά της ήταν χτενισμένα σε ένα ελαφρύ wavy στιλ ενώ στο beauty look της κυριάρχησαν οι smokey αποχρώσεις στα μάτια το οποίο συνδύασε με κραγιόν σε απαλές ροζ αποχρώσεις.\nΗ εμφάνιση της Βίκυς Καγιά με statement πουκάμισο\nΟ συνδυασμός puff-sleeve shirt, jean και μοκασίνια είναι ιδανικός για την Άνοιξη. Λειτουργεί ακριβώς σαν “στολή” και σε βγάζει ασπροπρόσωπη εκείνες τις ημέρες που ψάχνεις τι να φορέσεις. Από εμάς είναι ναι.


Η Lady Gaga έρχεται στην Ελλάδα (;) ~ To papagalaki\nΗ Lady Gaga έρχεται στην Ελλάδα (;)\nΗ περιοδεία της Lady GaGa (χωρίς τον Kanye West...) ξεκινά στις 27 Νοεμβρίου, που το κοινό στο Montreal του Καναδά θα απολαύσει την disco diva live!\nTο "Monster Ball Tour" θα κάνει τριάντα στάσεις σε Καναδά, Αμερική και Αυστραλία, αλλά για την Ευρώπη ούτε λόγος ακόμα!\nΩστόσο, σύμφωνα με το επίσημο site της GaGa, μόλις ολοκληρωθεί η τρέχουσα περιοδεία, που υπολογίζεται να είναι κοντά στις 2 Απριλίου του 2010, τότε η superstar θα ξεκινήσει και το ευρωπαϊκό tour, το οποίο μάλιστα αναμένεται να κρατήσει κοντά στον ένα χρόνο!\nΟι πλειοψηφία των live εμφανίσεων της Lady GaGa στην Ευρώπη, θα γίνουν στην Αγγλία, αλλά και η Αθήνα είναι ένας από τους πιο πιθανούς προορισμούς του "Monster Ball Tour"!\nΓια οποιαδήποτε νέα εξέλιξη, θα είστε οι πρώτοι που θα τα μάθετε!\nΑναρτήθηκε από papagalaki στις 4:45:00 μ.μ.\nΕτικέτες celebrities, greece, world


Θέμα: Νεο μελος~\nΜηνύματα 2\tΝεο μελος~\nΚαλημερα και απο εμενα!! Το ονομα μου ειναι Ιωαννα και ετοιμαζομαι να φυγω για Αυστραλια με τα παιδια μου και τον αντρα μου.Εχω την υπηκοοητα και τωρα καταθεσα και για τα παιδια μου.\nΧαιρομαι παρα πολυ που μπηκα στη παρεα σας γιατι με εχουνε βοηθησει πολλα απο αυτα που εχετε γραψει!\nΑπάντηση με παράθεση 24-05-2012, 12:57\nΜηνύματα 1.351\tΚαλησπέρα Ιωάννα κ καλώς ήρθες στην παρέα μας...!!!\nΑπάντηση με παράθεση 24-05-2012, 13:46\nΜηνύματα 970\tκαλώς ήρθες\nστο παρεάκι μας Ιωάννα\nΑπάντηση με παράθεση 24-05-2012, 15:53\nΜηνύματα 2\tΣας ευχαριστω παρα πολυ παιδια!!\nΑπάντηση με παράθεση 24-05-2012, 17:50\nΜηνύματα 28\tκαλώς ήρθες Ιωάννα


Alessandro Zanardi: Επιστροφή στο σπίτι για τον σκανδαλωδώς άτυχο οδηγό αγώνων - Newsbeast\nAlessandro Zanardi: Επιστροφή στο σπίτι για τον σκανδαλωδώς άτυχο οδηγό αγώνων\nΗ σύζυγός του ανοίγει τα χαρτιά της για την πορεία της αποθεραπείας του\nΠέρασαν περίπου 18 μήνες από τότε που ο Alessandro Zanardi ( ITA ) τραυματίστηκε σοβαρά σε ατύχημα με το χειρήλατο ποδήλατό του τον Ιούνιο του 2020 στην Ιταλία. Κατά τη διάρκεια της μακράς διαδικασίας αποκατάστασης, ο γνωστός πρώην οδηγός Formula 1 επιδεικνύει το γνώριμο μαχητικό πνεύμα του. Πρόσφατα, ο 55χρονος έφυγε από το νοσοκομείο και συνεχίζει την αποθεραπεία του, εν μέρει, στο σπίτι. Σε συνέντευξη που παραχώρησε η σύζυγός του, Daniela Zanardi, μιλά για την μέχρι τώρα πορεία. Πέντε μήνες μετά την πρώτη της συνέντευξη τον Ιούλιο του 2021, η Daniela Zanardi για μία φορά ακόμα θα ήθελε να απευθυνθεί στον κόσμο και να απαντήσει σε ερωτήσεις αναφορικά με την πορεία της αποθεραπείας του Alex.\nDaniela, η συμπαράσταση που λαμβάνετε από όλο τον κόσμο παραμένει σε υψηλά επίπεδα;\n…ο οποίος έχει πετύχει ένα σημαντικό ορόσημο!\nΤι άλλες προσδοκίες υπάρχουν για την αποθεραπεία του;


Σετ Μπλέντερ Χειρός 1000W – Teesa Ηλεκτρικές Συσκευές\nΜπλέντερ χειρός Teesa TSA3511\nΔοκιμάστε το μπλέντερ χειρός Teesa και εκπλήξτε τους πάντες με νόστιμα πιάτα! Χάρη στα εξαρτήματα που διαθέτει, μπορείτε να ετοιμάσετε τέλεια αναμεμειγμένες σούπες κρέμας, να ψιλοκόψετε κρέας ή να χτυπήσετε αφράτη σαντιγί για επιδόρπια. Και είναι όλα εύκολα, γρήγορα και διασκεδαστικά. Δοκίμασέ το και εσύ!\nΑυτό που σίγουρα θα τραβήξει την προσοχή σας από την αρχή είναι η εντυπωσιακά υψηλή ισχύς του – 1000 W, και αυτή είναι μόνο η αρχή των πλεονεκτημάτων αυτού του μπλέντερ. Η συσκευή διαθέτει ομαλό έλεγχο ταχύτητας: 8.500 – 12.000 στροφές / λεπτό. Χάρη σε αυτό, μπορείτε να είστε σίγουροι ότι μπορεί να χειριστεί τόσο μαλακά όσο και σκληρά προϊόντα.\nΨάχνετε για μια συσκευή που να ανταποκρίνεται σε οποιαδήποτε εργασία; Μόλις τη βρήκατε. Το μπλέντερ χειρός Teesa, εκτός από τον έλεγχο ταχύτητας, διαθέτει και λειτουργία turbo, στην οποία η ταχύτητα αυξάνεται έως και 13.000 στροφές / λεπτό. Τώρα μπορείτε να κάνετε ακόμα περισσότερα.\nΘέλετε να ψιλοκόψετε κρέας ή κρεμμύδι; Ή μήπως η συνταγή απαιτεί φρέσκα μυρωδικά; Ανεξάρτητα από το τι σχεδιάζετε για το δείπνο, ένας τεμαχιστής με ένα μπολ 0,5 λίτρων σίγουρα θα σας βοηθήσει να προετοιμαστείτε. Το σετ περιλαμβάνει επίσης μια κανάτα 600 ml με μεζούρα για να διευκολύνει την εργασία με το μπλέντερ.\nΛαχταράς κάτι γλυκό; Σε αυτήν την περίπτωση, η συσκευή Teesa θα είναι επίσης χρήσιμη. Μαζί με το μπλέντερ, το σετ περιλαμβάνει και ένα σύρμα, το οποίο θα σας επιτρέψει να ετοιμάσετε τη ζύμη για τηγανίτες ή να χτυπήσετε αφράτη σαντιγί, ιδανική για κέικ και παγωτό.\nΤόσο το εξάρτημα ανάμειξης όσο και οι λεπίδες και το σύρμα είναι κατασκευασμένα από ανοξείδωτο χάλυβα. Αυτό σας επιτρέπει να ανακατεύετε, να συνθλίβετε και να αναμειγνύετε προϊόντα σε υψηλή θερμοκρασία – ακόμη και έως 60°C. Ο ανοξείδωτος χάλυβας είναι επίσης μια εγγύηση ότι η συσκευή θα σας εξυπηρετήσει για πολύ καιρό.\nΚωδικός: TSA3536 €33.00\nΜίξερ Χειρός 400W ποσότητα\nΚωδικός: TSA0063 €10.00\nΑνταλλακτικό Μπλέντερ TSA3535 ποσότητα\nΜπλέντερ EASY EXPERT 1200W\nΚωδικός: TSA3546 €71.00\nΜπλέντερ EASY EXPERT 1200W ποσότητα\nΚωδικός: TSA0199 €6.00\nΜπλέντερ χειρός mini 180ml χωρίς ρεύμα TEESA ποσότητα\nΑνταλλακτικό Δοχείο Μπλέντερ TEESA TSA3510 & TSA3520\nΚωδικός: TSA0086 €8.00\nΑνταλλακτικό Δοχείο Μπλέντερ TEESA TSA3510 & TSA3520 ποσότητα


Το κατάλληλα εκπαιδευμένο μεταφραστικό team μας ερμηνεύει στην γερμανική και ελληνική γλώσσα εργασίες, σε συνεδριάσεις, διαπραγματεύσεις, εκπαιδευτικά σεμινάρια, συμπόσια ή σε παρόμοιες συγκεντρώσεις. Έτσι σας εξασφαλίζουμε την διεθνή σας επιτυχία.\nΓνωστοποιήσετε μας για\n- γλώσσα και\n- άλλα στοιχεία της εργασείας\nγια να λάβετε σύντομα από εμάς μια λεπτομερή προσφορά\nΘέλετε να επικεντρωθείτε περισσότερο σε προϊόντα σας, τότε γιατί να μην χρησιμοποιήσετε τις υπηρεσίες μας. Μπορείτε να την χρησιμοποιήσετε μόνο όταν πραγματικά την χρειάζεστε.\nΔημιουργούμε την γενική και τεχνική τεκμηρίωσή σας, σύμφωνα με τις οδηγίες της ΕΕ εννοιολογικά συνεκτική, γρήγορα και με γλωσσική ακρίβεια.\nΤην μορφή και τη διάταξη την σχεδιάζουμε σύμφωνα με τις υποδείξεις σας. Παρακαλούμε επικοινωνήστε μαζί μας. Αγωνιζόμαστε για την μακροπρόθεσμη συνεργασία με τους πελάτες μας.


Κορονοϊός: 287 τα νέα κρούσματα στην Ελλάδα. ΚΑΝΕΝΑ στη ΠΕ Ξάνθης! - ItsAllAboutXanthi\nΚορονοϊός: 287 τα νέα κρούσματα στην Ελλάδα. ΚΑΝΕΝΑ στη ΠΕ Ξάνθης!\nSeptember 11, 2020 Giannis Kim\nΗ γεωγραφική κατανομή της Παρασκευής 11/9/2020:\nPrevious Σύσκεψη για τη μεταφορά των μαθητών τη νέα σχολική χρονιά στη Ξάνθη.\nNext Ξάνθη:Αίσιο τέλος στην περιπέτεια της 14χρονης Ραφαηλίας


Survivor: «Έχεις γκόμενο έξω και χαλβαδιάζεσαι εδώ πέρα» - Ηλειακά Νέα, Ειδήσεις και Νέα από την Ηλεία, iliaka nea\nΟ Βαλάντης ξέσπασε στην συμπαίκτριά του Μυριέλλα Κουρεντή\nΜε έναν μεγαλειώδη καβγά επέστρεψαν οι Διάσημοι στο Survivor μετά το τελευταίο συμβούλιο του νησιού στην παραλία τους, με πρωταγωνιστής σε αυτόν τον Βαλάντη, ο οποίος έδειξε το πιο σκληρό του πρόσωπο στην ηθοποιό και συμπαίκτρια του, Μυριέλλα Κουρεντή.\nΠιο συγκεκριμένα, ο τραγουδιστής απασφάλισε με πολύ βαριές εκφράσεις εναντίον της ηθοποιού, τόσο για το ταλέντο της, όσο για την προσωπική της ζωή εντός και εκτός του ριάλιτι επιβίωσης. «Το χειρότερο πράγμα είναι να μεταφέρεις αυτά που σου λένε στο αυτί. Είναι το χειρότερο πράγμα που υπάρχει. Αυτά που σου λένε στο αυτί, να μάθεις να μη τα λες γύρω σου. Άκου με τι σου λέω, συμβουλή πάλι… Πάλι μιλάς, σταμάτα, μιλάει ένας μεγαλύτερος σου» σημείωσε χαρακτηριστικά ο Βαλάντης για να αποκριθεί, στην τελευταία του φράση, η ηθοποιός πως «δεν με ενδιαφέρει».\nΑυτό ήταν κάτι παραπάνω από αρκετό για να… «διαλύσει» ο τραγουδιστής την καλύβα των Διασήμων στο Survivor με τις φωνές του. «Δεν σε ενδιαφέρει; Τι δεν σε ενδιαφέρει κορίτσι μου; Τι λες ρε τώρα; Λες αυτά που σου λένε στο αυτί; Ρε… Άντε ρε! Άντε τώρα, δεν ντρέπεσαι λίγο! Ρε… Σε παρακαλώ. Σου λέω κάτι στο αυτί και πας και το λες… Τι είναι αυτά που λες ρε; Δεν ντρέπεσαι λίγο; Εκθέτεις έτσι τους ανθρώπους. Έτσι σου πρέπει τελικά… Μη μου μιλάς! Σε παρακαλώ. Δεν ντρέπεσαι λίγο! Ρε άσε με εκεί πέρα. Μη με συγκρίνεις με κανέναν. Σου έχω πει ξανά, πως είσαι πολύ μικρή να με συγκρίνεις! Είσαι πολύ μικρή να με συγκρίνεις εσύ εμένα! Άντε ρε από κει πέρα. Ναι ρε, εσένα που έχεις γκόμενο έξω και χαλβαδιάζεσαι εδώ πέρα. Σε σιχάθηκα».\nΜ.Κ.: Τι έχει πάθει; Θέατρο ρε. Παίζει θέατρο.\nΒ.Α.: Ρε άντε που θα παίξω θέατρο κιόλας.\nΜ.Κ.: Είσαι ο καλύερος ηθοποιός από όλους, να το ξέρεις.\nΒ.Α.: Ναι, ναι νομίζεις. Χαίρομαι.Αν είμαι και ηθοποιός καλός, ακόμα καλύτερα! Ακόμα και σε αυτό είμαι καλύτερος λοιπόν από εσένα. Σου λένε κάτι στο αυτί και κάθεσαι και μιλάς. Λίγο τσίπα ρε. Σε έναν άνθρωπο 46 ετώβ ρε. Με 3 παιδιά. Δεν ντρέπεσαι λίγο; Που δεν έχεις κάνει τίποτα, δεν έχεις προσφέρει τίποτα ακόμα. Πρόσφερε πρώτα.\nΜ.Κ.: Ξέρεις τι έχω κάνει;\nΒ.Α.: Τι έχεις κάνει; Τι έχεις κάνει κορίτσι μου; Έχεις παίξει κομπάρσος σε ένα σίριαλ; Τι έχεις κάνει;\nΜ.Κ.: Ξαναρώτα με αν έχω πάρει Όσκαρ…\nΒ.Α.: Τι έχεις πάρει; Όσκαρ έχεις πάρει; Όσκαρ έχεις πάρει;


Βάιος Παπαδημητρίου | Υπερλειτουργική κύστη\nΤι είναι η υπερλειτουργική κύστη;\nΗ υπερλειτουργική κύστη είναι μία πολύ συχνή ουρολογική κατάσταση που μπορεί να υπάρχει μέχρι και στο 20% του πληθυσμού, ειδικά στις γυναίκες, επηρεάζοντας σημαντικά την ποιότητα ζωής. Φυσιολογικά η ουροδόχος κύστη συσπάται μόνο όταν θέλουμε να ουρήσουμε για να την αδειάσουμε. Στα διαστήματα μεταξύ των ουρήσεων η κύστη δουλεύει σαν δεξαμενή αποθήκευσης και ο μυς της, που λέγεται εξωστήρας είναι σε ηρεμία. Αν η κύστη όμως συσπάται στα μεσοδιαστήματα χωρίς τη θέλησή μας, τότε μιλάμε για ‘υπερλειτουργική κύστη’.\nΗ υπερλειτουργική κύστη είναι μία κλινική διάγνωση, η διάγνωση δηλαδή μπαίνει με βάση τα συμπτώματα του ασθενούς.\nΠοια είναι τα συμπτώματα της υπερλειτουργικής κύστης;\nΗ υπερλειτουργική κύστη είναι το κλινικό σύνδρομο που χαρακτηρίζεται από επιτακτικότητα με ή χωρίς επιτακτική ακράτεια, που συνήθως συνοδεύονται από συχνουρία και νυκτουρία. Αυτός είναι ο ορισμός της Διεθνούς Εταιρίας Εγκράτειας που ισχύει παγκόσμια.\nΕπιτακτικότητα: είναι το κυρίαρχο και απαραίτητο σύμπτωμα. Ο ασθενής έχει συχνά μία έντονη, ξαφνική επιθυμία για ούρηση που δεν μπορεί να αναστείλει. Πρέπει να τρέξει προς την τουαλέτα. Στο 1/3 των ασθενών υπάρχει και συνοδός ακράτεια όταν ο ασθενής δεν προλαβαίνει να φθάσει στην τουαλέτα. Αυτό που συνήθως συμβαίνει ουσιαστικά είναι ότι χωρίς τη θέληση του ασθενούς η κύστη συσπάται μόνη της και σπρώχνει τα ούρα προς τα έξω. Αυτό μπορεί να διαπιστωθεί με την μέτρηση της πίεσης της κύστης με μία ειδική εξέταση που λέγεται Ουροδυναμικός Έλεγχος.\nΣυχνουρία: Συνήθως ο ασθενής που έχει υπερλειτουργική κύστη αναφέρει ότι πηγαίνει συχνά στην τουαλέτα. Φυσιολογικά ο άνθρωπος ουρεί μέχρι 7-8 φορές το 24ωρο, ενώ στην υπερλειτουργική κύστη μπορεί να πηγαίνει μέχρι και 20 φορές τη μέρα ουρώντας μικρότερους όγκους ούρων! Αυτό μπορεί να διαπιστωθεί εύκολα με τη συμπλήρωση ενός ημερολογίου ούρησης όπου ο ασθενής γράφει τις ώρες και τις ποσότητες που ουρεί για 2-3 ημέρες.\nΝυκτουρία: ακριβώς λόγω των ακούσιων συσπάσεων της κύστης, ο ασθενής σηκώνεται για να ουρήσει κατά τη διάρκεια της νύκτας πάνω από μία φορά. Αυτό όμως μπορεί να οφείλεται και σε άλλους λόγους. Ενδεικτικά αναφέρεται η άπνοια στον ύπνο, όπου ο ασθενής ροχαλίζει και κάνει διακοπές στην αναπνοή του και η νυκτερινή πολυουρία όπου παράγεται μεγαλύτερη από το κανονικό ποσότητα ούρων κατά τη διάρκεια της νύκτας. Το ημερολόγιο ούρησης είναι πολύ βοηθητικό.\nΠοια είναι η αιτία της υπερλειτουργικής κύστης;\nΗ υπερλειτουργική κύστη είναι συχνή στα παιδιά, στις γυναίκες μέσης ηλικίας και στους ηλικιωμένους. Εμφανίζεται συχνά και σε άνδρες μετά τα 50 σαν συνοδό σύμπτωμα της καλοήθους διόγκωσης του προστάτη. Συνήθως η αιτία είναι άγνωστη και ονομάζεται ιδιοπαθής υπερλειτουργική κύστη. Όταν υπάρχει νευρολογικό ιστορικό ονομάζεται νευρογενής υπερλειτουργική κύστη. Νευρολογικά νοσήματα που προκαλούν πολύ συχνά αυτή την πάθηση είναι το αγγειακό εγκεφαλικό επεισόδιο, η νόσος του Πάρκινσον, η σκλήρυνση κατά πλάκας και τα κατάγματα της σπονδυλικής κύστης. Άλλοι λόγοι που πρέπει να αποκλειστούν και μπορούν να προκαλούν συμπτωματολογία υπερλειτουργικής κύστης είναι οι πέτρες της κύστεως, οι όγκοι και τα στενώματα της ουρήθρας.\nΘα συζητήσετε με το γιατρό σας τις επιλογές. Αρχικά συντηρητικά χρειάζονται μεταβολές των συνηθειών σας, περιορισμός για παράδειγμα του καφέ και τσαγιού και περιορισμός των υγρών μετά τις 7 το απόγευμα. Ο καφές μπορεί να αλλάξει σε ντεκαφεϊνέ.\nΡοφήματα και συνήθειες που ερεθίζουν την κύστη είναι:\nΑντίθετα ΔΕΝ ΕΡΕΘΙΖΟΥΝ την κύστη:\nΝερό (σε φυσιολογικές ποσότητες)\nΕπίσης υπάρχουν φάρμακα που είναι αποτελεσματικά στους περισσότερους ασθενείς και αποτελούν το σημαντικότερο κομμάτι της θεραπείας. Τα φάρμακα που κυρίως χρησιμοποιούμε είναι τα αντιμουσκαρινικά και το mirabegron. Η θεραπεία προσαρμόζεται ανάλογα με τη βαρύτητα και την επιθυμία του ασθενούς. Όταν τα συμπτώματα είναι ανθεκτικά και επιμένουν απαιτείται μία ειδική εξέταση, ο Ουροδυναμικός Έλεγχος. Εκεί θα διαπιστωθεί αν υπάρχουν ακούσιες συσπάσεις του εξωστήρα και θα μπορεί να σχεδιαστεί μετά η περαιτέρω εξειδικευμένη θεραπεία. Αν έχετε επιτακτικότητα στην ούρηση, συχνουρία ή νυκτουρία επισκεφθείτε τον ουρολόγο σας.


Για τρίτη χρονιά δωρεάν σχολείο ενισχυτικής διδασκαλίας από την Ι.Μ. Φθιώτιδος\nΑΡΧΙΚΗ / ΕΛΛΑΔΑ / Για τρίτη χρονιά δωρεάν σχολείο ενισχυτικής διδασκαλίας από την Ι.Μ. Φθιώτιδος\nΗ Μητρόπολη Φθιώτιδας συνεχίζει τα μαθήματα του «Σχολείου Ενισχυτικής Διδασκαλίας» για τρίτη συνεχόμενη χρονιά. Ο αγιασμός τελέστηκε χθες στο πνευματικό κέντρο του Ιερού Ναού Αγίων Θεοδώρων Λαμίας από τον Μητροπολίτη Φθιώτιδος κ. Νικόλαο.\nΔάσκαλοι, μαθητές, γονείς, καθώς και εφημέριοι της ενορίας παρευρέθηκαν στην εκδήλωση. Στο σχολείο φοιτούν εντελώς δωρεάν μαθητές Δημοτικού Σχολείου και τους προσφέρονται γνώσεις στα μαθήματα όλων των τάξεων του Δημοτικού και σε ξένες γλώσσες.\nΕπίσης, πραγματοποιούνται και μαθήματα λογοθεραπείας για όποια παιδιά έχουν ανάγκη. Ο Μητροπολίτης σε ομιλία του ευχήθηκε στα παιδιά και τους δασκάλους καλή πρόοδο και τους υπενθύμισε ότι η Εκκλησία θα βρίσκεται κοντά τους σε ό,τι χρειαστούν.\nΈπειτα, επέδωσε στους αριστούχους μαθητές της περσινής σχολικής χρονιάς χρηματικά βραβεία ύψους 800 ευρώ και σχολικά είδη.\nTags: ΜΗΤΡΟΠΟΛΙΤΗΣ ΦΘΙΩΤΙΔΟΣ ΝΙΚΟΛΑΟΣ, ΣΧΟΛΕΙΟ ΕΝΙΣΧΥΤΙΚΗΣ ΔΙΔΑΣΚΑΛΙΑΣ, ΧΡΗΜΑΤΙΚΑ ΒΡΑΒΕΙΑ